汉标黄庭坚经伏波神祠：

蒙蒙篁竹下，有路上壶头。汉垒麏鼯斗，蛮溪雾雨愁。怀人敬遗像，阅世指东流。自负霸王略，安知恩泽侯。乡园辞石柱，筋力尽炎洲。一以功名累，翻思马少游。

师洙、济道与余儿妇有瓜葛，又尝分舟济，家弟嗣直，因来乞书。会予新病痈疡，不可多劳作。得墨渖，漫书数纸，臂指皆乏，都不成字。若持到淮南，见余故旧，可示之，何如元祐中黄鲁直书也？建中靖国元年乙亥，荆州沙尾水涨一丈，堤上泥深一尺，山谷老人病起，须发皆白。